cyanic-selkie/wikianc huggingface dataset:
காவிரி ஆற்று நீர்ப் பிணக்கு
காவிரி மேலாண்மை ஆணையம்
காவிரி நதிநீர் பங்கிட்டு வழக்கை விசாரித்த நடுவர் மன்றம் கடந்த 2007 இல் இறுதி உத்தரவு பிறப்பித்தது. அந்த உத்தரவில் தமிழகத்துக்கு 192 டி.எம்.சி நீர் வழங்கவும் உத்தரவிட்டிருந்தது. இந்த தீர்ப்பை எதிர்த்து தமிழ்நாடு கர்நாடகா கேரளம் ஆகிய மாநிலங்கள் உச்சநீதிமன்றத்தில் மேல் முறையீடு செய்தன. கடந்த 10 ஆண்டுகளுக்கும் மேலாக நடந்த இவ்வழக்கில் 2018 பிப்ரவரி மாதம் 16 ஆம் தேதி உச்சநீதிமன்றம் தீர்ப்பு வழங்கியது. அதில் தமிழகத்துக்கு வழங்கப்பட்ட நீரின் அளவை 192 டி.எம்.சியில் இருந்து 177.25 டி.எம்.சி ஆக குறைக்கப்பட்டது. கர்நாடகாவுக்கு 284.75 டி.எம்.சி.நீரும் கேரளாவுக்கு 30 டி.எம்.சி நீரும் புதுச்சேரிக்கு 7 டி.எம்.சி நீரும் வழங்க வேண்டும் என்றும் இந்தத் தீர்ப்பை நடைமுறைப்படுத்த மத்தில அரசு 6 வாரங்களுக்குள் செயல் திட்டம் உருவாக்க வேண்டும் எனவும் உத்தரவிட்டது. 2018 மே 14 ஆம் தேதியில் மத்திய அரசு 14 பக்க செயல்திட்ட வரைவு அறிக்கையை தாக்கல் செய்தது. இதில் தமிழகம்- கேரளா புதுச்சேரி அரசுகள் பல்வேறு திருத்தங்களை மேற்கொண்டன. தமிழக அரசின் கோரிக்கையின்படி காவிரி மேலாண்மை ஆணையம் என பெயர் மாற்றப்பட்டது. இந்த அமைப்பின் தலைமையகம் பெங்களூருவிலிருந்து புது தில்லிக்கு மாற்றப்பட்டது. நீர் பங்கீடு ஆய்வுகள் மேற்கொள்வது அணைகளை திறப்பது இறுதி முடிவை எடுப்பது உள்ளிட்ட அனைத்து அதிகாரமும் ஆணையத்துக்கே இருக்க வேண்டும் என்பதையும் உச்சநீதிமன்றம் உறுதி செய்தது. இதன் தொடர்பாக திருத்தப்பட்ட இறுதி அறிக்கையை 2018 மே 18 ஆம் நாள் உச்சநீதிமன்றத்தில் மத்திய அரசு தாக்கல் செய்தது. காவிரி தீர்ப்பை செயல்படுத்தும் வரைவு அறிக்கையின்படி காவிரி மேலாண்மை வாரியமானது வரும் பருவ காலத்துக்குள் மத்திய அரசால் அமைக்கப்பட வேண்டும். இந்தத் தீர்ப்பை அடுத்த 15 ஆண்டுகளுக்கு நடைமுறையில் இருக்கும். இது தொடர்பான அறிவிப்பை மத்திய அரசு உடனடியாக அரசிதழில் வெளியிட வேண்டும் என உச்சநீதிமன்றம் உத்தரவிட்டது. இதன்படி சூன் 1 ஆம் நாள் காவிரி மேலாண்மை வாரிய அறிவிப்பு மத்திய அரசிதழ் மற்றும் இணையதளத்தில் வெளியிடப்பட்டது. காவிரி மேலாண்மை ஆணையத்தின் தற்காலிக தலைவராக மத்திய நீர்வளத்துறைச் செயலாளர் யூ. பி. சிங் நியமிக்கப்பட்டுள்ளார். இந்த ஆணையத்திற்கான தமிழக உறுப்பினர்களாக தமிழக பொதுப்பணித்துறை செயலர் எஸ்.கே.பிரபாகர், நீர்வளத்துறை தலைமை பொறியாளர் செந்தில்குமார் ஆகியோரை நியமிக்குமாறு மத்திய அரசுக்கு தமிழக அரசு பரிந்துரை செய்துள்ளது.
மேற்கோள்கள்
பகுப்பு:தமிழக ஆறுகள் பகுப்பு:கர்நாடக ஆறுகள் பகுப்பு:தமிழ்நாட்டு வரலாறு பகுப்பு:காவிரி ஆற்று நீர்ப் பிணக்கு பகுப்பு:தமிழ்நாட்டு வரலாறு (1947- தற்போதுவரை) பகுப்பு:கர்நாடக பொருளாதாரம் பகுப்பு:காவிரி ஆறு பகுப்பு:கர்நாடக வரலாறு (1947- தற்போதுவரை)
செம்பரம்பாக்கம் ஏரி
செம்பரம்பாக்கம் ஏரி சென்னையில் இருந்து சுமார் 30 கி.மீ. தொலைவில், காஞ்சிபுரம் மாவட்டத்தில் உள்ள ஏரியாகும். சென்னை நகரின் குடிநீர்த் தேவைகளுக்குப் பயன்படும் தலையாய ஏரிகளில் ஒன்றான இந்த ஏரியில் இருந்து அடையாறு நதி பிறக்கின்றது.
இந்த ஏரியானது 500 ஆண்டுகள் பழமையானது. இதன் அப்போதைய நீர்மட்டம் 19.5 அடியாக இருந்தது. ஆங்கிலேயர் ஆட்சிக் காலத்தில் நீர்மட்டம் 22 அடியாக உயர்த்தப்பட்டது. பின்னர் தெலுங்கு கங்கைத் திட்டத்தில் ஆந்திர மாநிலத்தில் இருந்து வரும் நீரைத் தேக்கி வைப்பதற்காக இதன் நீர்மட்டம் 24 அடியாக உயர்த்தப்பட்டது.
இந்த ஏரியின் கரை 9 கிலோ மீட்டர் நீளம் உடையது. ஏரியில் 19 சிறிய மதகுகள், 5 பெரிய மதகுகள், 2 கலங்கல் (ஆயிரம் அடி நீளத்தில் தானாக உபரிநீர் வெளியேறும் பகுதி) ஆகியவற்றைக் கொண்டது. சென்னைக்கு குடிநீர் வழங்கும் 4 ஏரிகளில் இதுதான் பெரிய ஏரி. 85.4 அடி உயரம் கொண்ட இந்த ஏரியின் மொத்த கொள்ளளவு 364.5 கோடி கன அடி (3645 mcft) ஆகும்.
மின்மினிப் பூச்சி
மின்மினிப் பூச்சி அல்லது கண்ணாம் பூச்சி (Firefly) என்பது வண்டு வகையைச் சார்ந்த ஒரு பூச்சியாகும். மின்மினி பூச்சிகள் வண்டுக் குடும்பத்தைச் சேர்ந்த பூச்சியாகும். மின்மினி பூச்சிகளில், உலகம் முழுதும் சுமார் 2000 சிற்றினங்கள் உள்ளன.
மின்மினி பூச்சிகள் முட்டை, புழு மற்றும் முதிர்ந்த வண்டுகள் என எல்லாமே ஒளிரும் திறன் வாய்ந்தவை. பெண் வண்டுகள் மண்ணில் முட்டை வைக்கும். சுமார் 4 வாரங்களில் முட்டையில் இருந்து புழு வந்துவிடும். புழுக்கள் கோடையிலும், வேனில் காலத்திலும் நன்கு சாப்பிட்டுவிட்டு ஒளி கொடுத்துக் கொண்டிருக்கும்.
குளிர்காலத்தில் இருக்கும் இடம் தெரியாமல் மண்ணுக்கடியில் பதுங்கி விடும். பெரும்பாலும், இவை மண்புழு மற்றும் நத்தை ஆகியவற்றையே உணவாக உட்கொள்கிறது. இவை இரையைப் பிடித்துத் தின்னும் முறையே அலாதியானது. இரையைக் கண்டுபிடித்தவுடன் அதை முதலில் மயக்கமடையச் செய்துவிடும். இதற்கென்றே இதன் முகத்தில் ஒரு பிரத்தியேக அரிவாள் போன்ற கொடுக்கு நீட்டிக்கொண்டு இருக்கும். அதைக் கொண்டு இரையின் உடலினுள் மயக்கமடையச் செய்யும் வேதிப்பொருளை செலுத்திவிடும். பிறகு இரைக்குள் செரிமான நொதிகளை செலுத்தும். சில மணி நேரத்தில், இரையின் உடலினுள் உள்ள அவயங்கள் கூழ்மமாக மாறிவிடும். உடனே மின்மினி பூச்சிகளின் புழுக்கள் இரையைச் சுற்றி அமர்ந்து, நீரைக் குடிப்பது போல உறிஞ்சிவிடும். அப்போது அதன் உடலில், அதாவது அடிவயிற்றின் முடிவில் விளக்கு எரிந்துகொண்டு இருக்கும். ஒரு சில பறவைகள்கூட, ஒளிக்காக இந்த புழுக்களைப் பிடித்து வந்து, தங்கள் கூட்டில் வைத்திருக்கும். மேலும் இவை ஒளிர்வதற்கு காரணம் லூசிஃபெரேஸ் எனும் என்சைம் ஆகும்.
ஆண் பூச்சி 5.8 விநாடிகளுக்கு ஒருமுறை ஒளியால் பெண் பூச்சிகளுக்கு சைகை செய்கிறது. ஆண்பூச்சி சைகைக்கு 2.1 விநாடிகளுக்கு பின் பதில் சைகை செய்கிறது பெண் பூச்சி. இதில் பெண் பூச்சி கொடுக்கும் ஒளி பிலிவு குறைந்து காணப்படுகிறது. இப்பூச்சிகள் பகலில் மட்டுமே இணை சேரும். இப்பூச்சிகளை, தவளைகள் அதிகமாக உணவாக உட்கொள்கின்றன. இப்பூச்சிக்கு பிடித்த உணவு நத்தை ஆகும்.
வெளி இணைப்புகள்
பகுப்பு:பூச்சிகள் பகுப்பு:இரவு
மஞ்சுஸ்ரீ தபா
மஞ்சுஶ்ரீ தபா (मञ्जुश्री थापा) காட்மாண்டுவில் பிறந்தார். கனடா எழுத்தாளர், கட்டுரையாளர் மற்றும் மொழிபெயர்ப்பாளரான இவர் நேபாள வம்சாவளி பெண் ஆவார். இவர் புனைவு எழுத்தாளராகவும் தனது படைப்புகளை வழங்கிவருகிறார். நேபாள நூல்களை முதன்மையாக கொண்டு ஆங்கில மொழியில் இலக்கியங்களை மொழிபெயர்த்துள்ளார். நேபாள நாட்டின் ஆட்சி மாற்றம், சுயசரிதைய, நேபாள மக்களின் உள்ள பிரதிபளிப்பு பற்றிய நூல்கள் பல வெளியிட்டுள்ளார்.
குடும்பம்
மஞ்சுஶ்ரீ தபா அவர்கள் 1968 ஆம் ஆண்டு நேபாளத்தில் உள்ள காட்மாண்டுவில் பிறந்தார். பேக் பகதூர் தபா மற்றும் ரீட்டா தபா இவரின் பெற்றோர்கள் ஆவர். இவரின் தந்தை நேபாள நாட்டின் முன்னாள் நிதி அமைச்சராகவும், வெளியுறவு துறை அமைச்சராகவும் மற்றும் இந்தியா, அமெரிக்க ஐக்கிய நாடுகளுக்கான நேபாள தூதரக அதிகாரியாக பணியாற்றினார். இவரின் தாயார் ரீட்டா தபா ஒரு பொது சுகாதார நிபுணத்துவ மருத்துவர் ஆவார். இவருக்கு பாஸ்கர தபா என்ற மூத்த சகோதரரும் தேஜ்ஶ்ரீ தபா என்ற மூத்த சகோதரியும் இருக்கின்றனர். தேஜ்ஶ்ரீ பெல்ஜியம் நாட்டில் வசித்துவருகிறார். பாஸ்கர தபா ஒரு பொறியியல் நிபுணர் ஆவார்.
சுயசரிதை
இவர் நேபாளம், கனடா மற்றும் அமெரிக்காவில் வளர்ந்தவர். பின்னாளில் இவர் ஓர் ஆங்கில எழுத்தாளரானார். வடிவமைப்பு துறைக்கான ரூடு தீவு கல்விநிலையத்தில் புகைப்பட துறையில் இளங்கலை பட்டம் பெற்று தனது படைப்புகளை தொடங்கினார். 1992 ஆம் ஆண்டு தனது முதல் படைப்பான உடைந்த துண்டின் என்ற நூல் ஆகும். 2001 ஆம் ஆண்டில் தனது நாவலான வரலாற்றின் போதகர் என்ற படைப்பை வெளிட்டார். பின்னர் புகைப்படத் துறையில் முதுகலை பட்டம் பெற்றார். தன் முதுகலை படிப்புக்காக சியாட்டில் உள்ள வாசிங்டன் பல்கலைக்கழகத்தில் படைப்பு எழுதும் திட்டத்திற்கான ஆய்வறிக்கை செய்து முடித்தார். இந்திர பகதூர் ராய் என்ற இந்திய-நேபாள எழுத்தாளரின் படைப்பான இன்று ஒரு திருவிழாவை மொழிபெயர்ப்பு செய்தார். அமெரிக்காவின் நியுயார்க் நகரை தலைமை இடமாகக் கொண்டு இயங்கும் அமெரிக்க எழுதுகோள் (ஆங்கிலம்:PEN AMERICA) நிறுவனம் குறிப்பிடத்தக்க இலக்கிய மொழிபெயர்ப்பாளருக்கான ஊக்கத்தொகை இம் மொழிபெயர்ப்புக்கு வழங்கியது. 2005 ஆம் ஆண்டு வெளியிடப்பட்ட படைப்பான காட்மாண்டுவே மற: ஜனநாயகத்திற்கான ஒரு இரங்கற்பா என்ற நூலினால் இவர் மிகவும் அறியப்படுகிறார். 2006 ஆம் ஆண்டு இப் படைப்புக்கு ஜெர்மனிநாடாடின் பெர்லின் நகயில் எழுத்துக்கான அலைசிஸ் விருது வழங்கப்பட்டது.
இந்நூல் வெளியீட்டுக்குப் பின் நாட்டைவிட்டு வெளியேறினார் ஆட்சிக்கவிழ்ப்புக்கு எதிராக எழுதினார். 2007 ஆம் ஆண்டில் புதைக்கப்பட்ட பூமி என்ற சிறுகதை தொகுப்புகளை உருவாக்கினார். 2009 ஆண்டு நேபாள சுற்றுசூழலியலாளர் பற்றிய சுயசரிதையை வெளியிட்டார். 2010 ஆம் ஆண்டு பறக்கும் தறுவாயில் என்ற நாவலை வெளியிட்டார். 2011 ஆம் ஆண்டு தனது நூற்பு சேகரிப்பான வாழ்க்கையை நாம் இழந்துவிட்டோம் : நேபாளத்தின் கட்டுரைகள் மற்றும் கருத்துகள் என்ற படைப்பை வெளியிட்டார். இவரது அன்மைகால படைப்பு 2016 ஆம் ஆண்டு தெற்காசியாவில் வெளியிடப்பட்டது. இது நம் சொந்த வாழ்வில் நம் அனைவருக்கும் என்ற நாவல் ஆகும்.
மேலும் மஞ்சுஶ்ரீ தபா அமெரிக்காவின் ஆங்கில நாளிதழான த நியூயார்க் டைம்ஸ் பத்திரிகையின் ஒரு திறந்த பதிப்பாளராகவும் எழுத்தாளராகவும் தனது பங்களிப்பை வழங்கிவருகிறார்.
ருசிரா குப்தா
ருசிரா குப்தா (Ruchira Gupta) ஒரு பத்திரிகையாளர் மற்றும் சமூக செயற்பாட்டாளர் ஆவார். இவர் பெண்களின் உரிமைகள் மற்றும் பாலியல் கடத்தலை ஒழிப்பதற்காக செயல்படும் அரசு சார்பற்ற அமைப்பான அப்னே ஆப்பின் நிறுவனர் ஆவார்.
பத்திரிகை மற்றும் ஐ.நா
பின்னர் இவர் ஐக்கிய நாடுகள் சபைக்குச் சென்றார், அங்கு இவர் ஈரான், நேபாளம், தாய்லாந்து, கம்போடியா, லாவோஸ், வியட்நாம், மியான்மர், இந்தோனேசியா, கொசோவோ மற்றும் பிலிப்பைன்ஸ் அரசாங்கங்களுடன் பணியாற்றினார். மனித கடத்தலுக்கு எதிரான தேசிய செயல் திட்டங்கள் மற்றும் சட்டங்களை உருவாக்க இந்த நாடுகளில் சிலவற்றை இவர் ஆதரித்தார். UNODC மற்றும் UNIFEM ஆல் ஆதரிக்கப்படும் சட்ட அமலாக்க மற்றும் வழக்கறிஞர்களுக்கான கடத்தலை எதிர்த்து இரண்டு கையேடுகளை இவர் எழுதியுள்ளார். குப்தா ஐக்கிய நாடுகளின் சிறுவர் நிதிய நல்லெண்ண தூதுவராக அக்டோபர் 2000 ஆம் ஆண்டில் நியமிக்கப்பட்டார்.
சமூக செயற்பாட்டாளராக
பீகாரின் அடையாளப்படுத்தப்பட்ட பழங்குடியினரை ஒழுங்குபடுத்துவதில் இவரது பங்களிப்புகள் காரணமாக பீகாரின் ஃபோர்பெஸ்கஞ்சில் இரண்டு சிவப்பு விளக்கு பகுதிகள், 72 விபச்சார விடுதிகளிலிருந்து 15 விபச்சார விடுதிகளாகவும், 17 இல் இருந்து ஒன்றாகவும் மட்டுப்படுத்தப்பட்டன. பெண்கள் தாங்கள் சுரண்டப்படும் இடங்களை கல்வி, வேலை பயிற்சி, கடன் அணுகல் மற்றும் சட்டப் பாதுகாப்பு மூலம் பாதுகாப்பான இடங்களாக மாற்றுவதை குப்தா தொடர்ந்து உறுதி செய்கிறார். கடத்தல்காரர்கள் மீது நடவடிக்கை எடுக்கவும் பாதிக்கப்பட்டவர்களைப் பாதுகாக்கவும் அப்னே ஆப்பில் இருந்து, குப்தா கடத்தலில் இருந்து தப்பியவர்கள் சார்பாக பாட்னா உயர் நீதிமன்றத்தில் மனு செய்தார். 10 மார்ச் 2013 அன்று, கடத்தலுக்கு எதிராக எடுக்கப்பட்ட நடவடிக்கைகள் குறித்து அறிக்கை அளிக்குமாறு பீகார் அரசுக்கு நீதிமன்றத்தால் உத்தரவு வழங்கப்பட்டது.
அம்மையாண்டி ஊராட்சி
அம்மையாண்டி நாடு ஊராட்சி (Ammaiyandi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3420 ஆகும். இவர்களில் பெண்கள் 1763 பேரும் ஆண்கள் 1657 பேரும் உள்ளனர். அம்மையாண்டி நாட்டில் பெரும்பாலான மக்கள் தேவர்-சமுதாயத்தை சேர்ந்தவர்கள் ஆவர். இவர்கள் தேசியத்தலைவர் பசும்பொன் உ.முத்துராமலிங்கத்தேவரை போற்றி வழிபடும் வழக்கம் கொண்டவர்கள்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொரியாவின் வரலாறு
கொரியாவின் வரலாறு என்னும் இக்கட்டுரை 1945 க்கு முன்னர் இன்றைய வட கொரியாவும் தென் கொரியாவும் ஒன்றாக இருந்தவரையான வரலாற்றைக் கூறுகின்றது. கொரியத் தீவக்குறையில், கீழ் பழையகற்காலம் ஏறத்தாழ அரை மில்லியன் ஆண்டுகளுக்கு முன்னர் தொடங்கியது. மிக முந்தியதாக அறியப்பட்ட கொரிய மட்பாண்டம் கிமு 8000 ஆண்டுக்குரியது. புதிய கற்காலம் கிமு 6000 ஆண்டுக்குப் பின்னரும் வெங்கலக் காலம் கிமு 800 அளவிலும் தொடங்கியது. இரும்புக் காலத்தின் தொடக்கம் அண்ணளவாக கிமு 400 ஆகும்.
முதலாம் நூற்றாண்டில் இருந்து, கொகுர்யா, பெக்சே, சில்லா ஆகிய அரசுகள், "கொரியாவின் மூன்று இராச்சியங்க"ளாக (கிமு 57 - கிபி 668) தீவக்குறையையும், மஞ்சூரியாவையும் கட்டுப்பாட்டுக்குள் கொண்டுவந்தன. 576 இல் மூன்று இராச்சியங்களையும் சில்லா இராச்சியம் ஒன்றிணைத்தது. 698 இல் தே ஜோ யோங் (Dae Jo-yeong), பழைய கோகுர்யா இருந்த பகுதியில் பால்கே இராச்சியத்தை நிறுவினார். இது வடக்கு தெற்கு நாடுகள் காலத்துக்கு வழிசமைத்தது. 9 ஆம் நூற்றாண்டில் சில்லா, பிந்திய மூன்று இராச்சியங்களாகப் (892 - 932) பிரிந்தது. இவை பின்னர் வாங் கோனின் கோர்யா வம்சத்தால் ஒன்றிணைக்கப்பட்டது. இதற்கிடையில், லியாவோ வம்சத்தின் படையெடுப்பைத் தொடர்ந்து பால்கே வீழ்ச்சியடைந்தது. முடிக்குரிய இளவரசர் கோர்யாவுக்குத் தப்பி ஓடினார். முடிக்குரிய இளவரசரை வரவேற்ற வாங் கோன் அவரை அரச குடும்பத்துக்குள் உள்வாங்கியதன் மூலம் கோகுர்யாவில் இருந்து உருவான இரண்டு நாடுகளையும் ஒன்றாக்கினார். கோர்யா காலத்தில், சட்டங்கள் தொகுக்கப்பட்டு ஒரு குடிசார் சேவை முறைமையும் அறிமுகப்படுத்தப்பட்டது. பௌத்தச் செல்வாக்குக்கு உட்பட்ட பண்பாடு செழிப்படைந்தது. ஆனாலும் 13 ஆம் நூற்றாண்டில் கோர்யாவின் மீது படையெடுத்த மங்கோலியர்கள் அதைக் கைப்பற்றி 14 ஆம் நூற்றாண்டின் நடுப்பகுதி வரை ஆட்சிசெய்தனர்.
1388 இல், சதிப் புரட்சி மூலம் கோர்யா வம்சத்தைப் பதவியில் இருந்து இறக்கிய தளபதி யி சியோங் கியே, 1392 இல், யோசியன் வம்சத்தை (1392 - 1910) நிறுவினார். அரசர் செயோங் (1418–1450) பெருமளவு நிர்வாக, சமூக, அறிவியல், பொருளாதாரச் சீர்திருத்தங்களை நடைமுறைக்குக் கொண்டுவந்தார். வம்சத்தி தொடக்க ஆண்டுகளில் இவர் அரச அதிகாரத்தை உறுதிப்படுத்தினார். கொரிய எழுத்து முறையான அங்குல் என்பதை உருவாக்கியவரும் இவரே.
மேற்கோள்கள்
பகுப்பு:கொரிய வரலாறு
வாசிங்டன் சுந்தர்
வாசிங்டன் சுந்தர்(Washington Sundar, பிறப்பு அக்டோபர் 5, 1999) தமிழ்நாட்டைச் சேர்ந்த ஒரு இந்தியத் துடுப்பாட்டக்காரர் ஆவார். இடதுகை மட்டையாளரும், வலதுகை சுழற்பந்து வீச்சாளரும் ஆன இவர் 19 வயதுக்குட்பட்டோருக்கான இந்திய அணிக்காக  பன்முக துடுப்பாட்டக்காரராக விளையாடியுள்ளார். தனது முதல்தர துடுப்பாட்ட வாழ்க்கையை ரஞ்சிக்கோப்பை க்கான தமிழ்நாடு அணிக்காக 2016-17-ம் ஆண்டு அக்டோபர் 6, 2016-ல் துவங்கினார். இவர் இலங்கைத் துடுப்பாட்ட அணிக்கு எதிராக டிசம்பர் 13, 2017 ஆம் ஆண்டில் தனது முதல் ஒருநாள் பன்னாட்டுத் துடுப்பாட்டத்தில் விளையாடினார். மேலும் அதே அணிக்கு எதிராக டிசம்பர் 24, 2017 இல் முதல் பன்னாட்டு இருபது20 போட்டியில் விளையாடினார். அதன் பின்னர் 2017-ம் ஆண்டு 20-20 ஐபிஎல் அணியான ரைசிங் புனே சூப்பர்ஜியன்ட் அணியில் ரவிச்சந்திரன் அசுவினுக்கு மாற்றாகத் தேர்வானார்.
விளையாடிய அணிகள்
இந்தியத் துடுப்பாட்ட அணி, பெங்களூர் ராயல் சேலஞ்சர்ஸ், ரைசிங் புனே சூப்பர்ஜியான்ட்சு, பத்தொன்பது வயதுக்குட்பட்டோருக்கான இந்திய அணி.
உள்ளூர் போட்டிகள்
அக்டோபர் 6, 2016 இல் முதல் தரத் துடுப்பாட்டப் போட்டிகளில் விளையாடத் துவங்கினார். இவர் தமிழ்நாடு அணிக்காக ரஞ்சிக் கோப்பை போட்டியில் விளையாடினார். ரவிச்சந்திரன் அசுவினிற்குப் பிறகு வலது கை சுழற்பந்து வீச்சாளராக தமிழகத்தில் இருந்து இரண்டாவது வீரராக இந்தியத் துடுப்பாட்ட அணிக்கு தேர்வானார். அக்டோபர், 2017 இல் தனது முதல் தர துடுப்பாட்டத்தில் முதல் நூறு ஓட்டங்களை அடித்தார். 2017 - 2018 ரஞ்சிக் கோப்பை போட்டியில் திரிபுரா அணிக்கு எதிரான போட்டியில் இவர் நூறு ஓட்டங்களை அடித்தார். 2016 ஆம் ஆண்டின் பத்தொன்பது வயதிற்கு உட்பட்டோருக்கான துடுப்பாட்ட உலகக்கிண்ணப் போட்டியில் இந்திய அணிக்குத் தேர்வானார்.
சர்வதேச போட்டிகள்
நவம்பர், 2017 ஆம் ஆண்டில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டியில் விளையாடுவதற்கான இந்தியத் துடுப்பாட்ட அணியில் விளையாடுவதற்காக இவர் தேர்வு செய்யப்பட்டார். அதனைத் தொடர்ந்து இதே அணிக்கு எதிரான ஒருநாள் பன்னாட்டுத் துடுப்பாட்டப் போட்டி அணியிலும் இவர் இடம்பெற்றார். கேதார் ஜாதவ் காயம் காரணமாக விலகியதால் இவருக்கு வாய்ப்பு கிடைத்தது. இவர் இலங்கைத் துடுப்பாட்ட அணிக்கு எதிராக டிசம்பர் 13, 2017 ஆம் ஆண்டில் தனது முதல் ஒருநாள் பன்னாட்டுத் துடுப்பாட்டத்தில் விளையாடினார். இவரின் முதன்முறையாக லகிரு திரிமான்னாவினை வீழ்த்தினார்.
மார்ச் 2018 ஆம் ஆண்டில் இலங்கைத் துடுப்பாட்ட அணி மற்றும் வங்காளதேச துடுப்பாட்ட அணிக்கு எதிரான 2018 நிதாகஸ் கோப்பை போட்டியில் விளையாடும் வாய்ப்பு பெற்றார். பவர்பிளேயில் சிக்கனமாக பந்துவீசினார். ஓவர்களுக்கு 6 ஓட்டங்களுக்கும் குறைவாகவே விட்டுக் கொடுத்துள்ளார். ஓட்டங்கள் எதுவும் விட்டுக்கொடுக்காமல் 3 இலக்குகளைக் கைப்பற்றினார். மிக இளம்வயது வீரர் ஒருவரின் சாதனையாக இது கருதப்படுகிறது. இந்தத் தொடரின் தொடர் நாயகன் விருதைப் பெற்றார்.
உசாத்துணைகள்
பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:தமிழ்நாடு துடுப்பாட்டக்காரர்கள் பகுப்பு:சென்னை நபர்கள் பகுப்பு:சென்னை துடுப்பாட்டக்காரர்கள் பகுப்பு:1999 பிறப்புகள்
ஷகூர் பஸ்தி சட்டமன்றத் தொகுதி
ஷகூர் பஸ்தி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது சாந்தனி சவுக் மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 26, 30 ஆகிய வார்டுகள் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
கமலா சொஹோனே
அவரது ஆய்வு பருப்பு வகைகள், நெல் போன்றவற்றிலிருந்து கிடைக்க வேண்டிய வைட்டமின்கள், ஊட்டச்சத்துக்கள் ஆகியவை கிடைக்காத மக்களுக்கு அதை எவ்வாறு ஈடுகட்டுவது என்பதாக இவரது ஆய்வு இருந்தது .பனை மரத்திலிருந்து பிரிக்கப்படும் நீராஎன்று பானத்தின் நன்மைகள் பற்றிய அவரது ஆராய்ச்சிப் பணியானது, குடியரசுத் தலைவர் இராசேந்திர பிரசாத் அவர்களின் ஆலோசனையினால் ஊக்கம் பெற்றது. பின்னர் இப்பணிக்காக அவரிடமே குடியரசுத் தலைவர் விருது பெற்றார்
ஆரம்ப வாழ்க்கை
கமலா சொஹோனே 1912 ஆம் ஆண்டில் இந்தியாவின் மத்தியப்பிரதேசத்தில் உள்ள இந்தோரில் பிறந்தார். அவரது தந்தை நாராயணராவ் பகவத் மற்றும் அவரது மாமா, மாதவராவ் பகவத் ஆகியோர் பெங்களூரில் உள்ள இந்திய அறிவியல் கழகத்தின் வேதியியலாளர்கள் மற்றும் முன்னாள் மாணவர்கள் ஆவர். கமலா குடும்ப பாரம்பரியத்தை கடைபிடித்து வந்தார். பின்னர், மும்பை பல்கலைக்கழகத்தில் 1933 வேதியியல் (முதன்மை) மற்றும் இயற்பியலில் (துணை) பட்டம் பெற்றார்.
இறப்பு
கமலா இந்தியாவின் நுகர்வோர் வழிகாட்டல் சமுதாயத்தின் செயல் உறுப்பினராக இருந்தார் (CGSI). பின்னர்,அவர் 1982-83 ஆம் ஆண்டில் அதன் தலைவராக தேர்ந்தெடுக்கப்பட்டார், மேலும் அவர் கீமட் என்ற பத்திரிகையில் நுகர்வோர் பாதுகாப்பு பற்றிய கட்டுரைகளை எழுதியுள்ளார்.
1998 ஆம் ஆண்டில் புது தில்லியில் இந்திய மருத்துவ ஆராய்ச்சி சபை (ICMR) ஏற்பாடு செய்யப்பட்ட ஒரு விழாவின்போது கமலா சோஹோனே காலமானார்
குறிப்புகள்
பகுப்பு:1912 பிறப்புகள் பகுப்பு:1998 இறப்புகள் பகுப்பு:இந்திய உயிர்வேதியியலாளர்கள் பகுப்பு:மகாராட்டிர அறிவியலாளர்கள் பகுப்பு:மகாராட்டிரப் பெண் அறிவியலாளர்கள்
26 வேப்பம்பட்டு ஊராட்சி
26 வேப்பம்பட்டு ஊராட்சி (26 Veppampattu Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4590 ஆகும். இவர்களில் பெண்கள் 2317 பேரும் ஆண்கள் 2273 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டொனமூர் அரசியலமைப்பு
டொனமூர் அரசியலமைப்பு (டொனமூர் அரசியல் யாப்பு, Donoughmore Constitution) என்பது பிரித்தானிய இலங்கையில் நடைமுறைப்படுத்தப்பட்ட அரசியலமைப்பு ஆகும். 1924 முதல் அமுலில் இருந்த மானிங் டெவொங்சயர் அரசியலமைப்பு டொனமூர் ஆணைக்குழு மூலம் திருத்தியமைக்கப்பட்டு புதிய அரசியலமைப்புக்கு டொனமூர் அரசியலமைப்பு எனப் பெயரிடப்பட்டது. இது 1931 முதல் 1947 ஆண்டு வரை நடைமுறையில் இருந்தது. நவீன இலங்கையின் வரலாற்றில் ஐந்தாவது அரசியல் திட்டமாக இது கொள்ளப்படுகின்றது. இது ஆளுநர் கர்பட் ஸ்டான்லி அவர்களின் ஆட்சிக்காலத்தில் கொண்டுவரப்பட்டது. டொனமூர் ஆணைக்குழுவில் சேர். மேதிவ் நேதன், சேர் ஜெப்ரி பட்லர் மற்றும் பேராசிரியர் டிரமன்ட் ஷீல்ஸ் ஆகியோர் இடம்பெற்றிருந்தனர். இந்த அரசியலமைப்பு 1947 இல் சோல்பரி அரசியலமைப்பாக மாற்றப்பட்டது.
டொனமூர் குழுவினரின் வருகை
1924ம் ஆண்டு அரசியல் அமைப்பில் காணப்பட்ட குறைபாடுகளை உணர்ந்த தேசாதிபதி ஹியுகிளிபேட்டின் சிபாரிசுக்கமையவும், தேசியகாங்கிரஸ் மற்றும் தேசியத் தலைவர்களின் கோரிக்கையை அடுத்தும் நவம்பர் 13 1927 ம் திகதி டொனமூர் குழுவினர் இலங்கைக்கு வந்தனர்.
சர்வசன வாக்குரிமையை வழங்கல்
21 வயதுக்கு மேற்பட்ட சகல ஆண், பெண்களுக்கும் எவ்விதத்தகுதி வித்தியாசமுமின்றி வழங்கப்பட்ட வாக்குரிமை சர்வசன வாக்குரிமை எனப்படுகின்றது. (இது 1931ல் வழங்கப்பட்டது) 1931ல் சுமார் 18,50,000 பேர் வாக்குரிமை பெறுவர் என எதிர்பார்க்கப்பட்டது.
இதன் மூலம்
இசாத்துணைகள்
பகுப்பு:பிரித்தானிய இலங்கை பகுப்பு:இலங்கையின் அரசியலமைப்புச் சட்டங்கள் பகுப்பு:இலங்கையின் யாப்புச் சீர்திருத்தங்கள்
துசார் தேஷ்பாண்டே
ஆகஸ்ட் 2019 இல், அவர் 2019-20 துலீப் கோப்பைக்கான இந்தியா நீல அணியில் இடம் பெற்றார். 2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக டெல்லி கேப்பிட்டல்ஸால் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் சென்னை சூப்பர் கிங்ஸால் வாங்கப்பட்டார்.
மேற்கோள்கள்
<references group="" responsive="1"> பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1995 பிறப்புகள்
அழகர்தேவன்கோட்டை ஊராட்சி
அழகர்தேவன்கோட்டை ஊராட்சி (Alagarthevankottai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1604 ஆகும். இவர்களில் பெண்கள் 843 பேரும் ஆண்கள் 761 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லெஸிபிட்ஸே
லெஸிபிட்ஸே (Leshibitse) போட்ஸ்வானாவின் கிட்காங் மாவட்டத்தில் உள்ள ஒரு கிராமம். இந்த கிராமம் மொசூடிக்கு வடக்கே 85 கிமீ தொலைவில் அமைந்துள்ளது. 2001 மக்கள் தொகை கணக்கெடுப்பின்படி இதன் மக்கள்தொகை 407 ஆகும்.
மேற்கோள்கள்
பகுப்பு:போட்ஸ்வானா
இட்ரியம்(III) நைட்ரேட்டு
இட்ரியம்(III) நைட்ரேட்டு (Yttrium(III) nitrate) என்பது Y(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அறுநீரேற்றான இச்சேர்மம் வர்த்தக முறையில் மிகப்பொதுவாகக் கிடைக்கிறது.
தயாரிப்பு
தொடர்புடைய உலோக ஆக்சைடை 6 மோல்/லிட்டர் நைட்ரிக் அமிலத்தில் கரைத்து இட்ரியம்(III) நைட்ரேட்டை தயாரிக்க முடியும் :
பண்புகள்
மிகத் தாழ்வான வெப்பநிலையில் இட்ரியம்(III) நைட்ரேட்டு அறுநீரேற்று படிகமாக்கப்பட்ட நீரை இழக்கிறது. தொடர்ந்து அதை சூடாக்கும்போது அடிப்படை உப்பான YONO3 உருவாகிறது. 600 பாகை வெப்பநிலையில் இந்த வெப்பசிதைவு நிறைவு அடைந்து இறுதியாக Y2O3 உருவாகிறது. டிரைபியூட்டைல் பாசுபேட்டு ஒரு பிரித்தெடுக்கும் கரைப்பானாக பயன்படுத்தும் போது Y(NO3)3•3 டிரைபியூட்டைல் பாசுபேட்டு உருவாகிறது.
பயன்கள்
Y3+ நேர்மின் அயனியை தயாரிக்க உதவும் மூலமாக இட்ரியம்(III) நைட்ரேட்டு பிரதானமாகப் பயன்படுகிறது. Y4Al2O9 YBa2Cu3O6.5+x போன்ற சில இட்ரியம் சேர்ந்துள்ள சேர்மங்களை தயாரிக்க உதவும் முன்னோடிச் சேர்மமாக இது பயன்படுகிறது. மேலும் இட்ரியம் அடிப்படையிலான உலோக கரிமக் கட்டமைப்புகள் உருவாக்கவும் இது பயனாகிறது. கரிமத் தொகுப்பு வினைகளில் ஒரு வினையூக்கியாகவும் இட்ரியம்(III) நைட்ரேட்டு பயன்படுகிறது.
மேற்கோள்கள்
பகுப்பு:இட்ரியம் சேர்மங்கள் பகுப்பு:நைட்ரேட்டுகள்
வட்டமிடும் கழுகு
வட்டமிடும் கழுகு ஒரு தமிழ்க் கட்டுரை நூல். இதன் தொகுப்பாசிரியர் ச. முகமது அலி. இந்நூலில் பறவைகளைப் பற்றி காட்டுயிர் தொடர்பான சிற்றிதழ்களில் வெளியான கட்டுரைகள் இடம் பெற்றுள்ளன. மேலும் பறவையியலில் குறிப்பிடத்தக்க ஆளுமைகளைப் பற்றிய கட்டுரைகளும் இடம்பெற்றுள்ளன. சந்தியா பதிப்பகம் இந்நூலை வெளியிட்டுள்ளது.
பகுப்பு:பறவையியல் தமிழ் நூல்கள்
1958 உலகக்கோப்பை காற்பந்து
தகுதி பெற்ற அணிகள்
பின்வரும் 16 அணிகள் இச்சுற்றில் விளையாடத் தகுதி பெற்றன:
ஆசியா (0) ஆப்பிரிக்கா (0)
வட அமெரிக்கா, கரிபியன் (1) தென்னமெரிக்கா (3)
ஐரோப்பா (12)
குழு 1
<section begin=Standings /><section end=Standings />
<section begin=1-1 /><section end=1-1 />
<section begin=1-2 /><section end=1-2 />
<section begin=1-3 /><section end=1-3 />
<section begin=1-4 /><section end=1-4 />
<section begin=1-5 /><section end=1-5 />
<section begin=1-6 /><section end=1-6 />
மிகைநிலை ஆட்டம்
<section begin=1-PO /><section end=1-PO />
குழு 2
<section begin=Standings /><section end=Standings />
<section begin=2-1 /><section end=2-1 />
<section begin=2-4 /><section end=2-4 />
<section begin=2-5 /><section end=2-5 />
குழு 3
<section begin=Standings /><section end=Standings />
<section begin=3-1 /><section end=3-1 />
<section begin=3-2 /><section end=3-2 />
<section begin=3-3 /><section end=3-3 />
<section begin=3-4 /><section end=3-4 />
<section begin=3-5 /><section end=3-5 />
<section begin=3-6 /><section end=3-6 />
மிகைநிலை ஆட்டம்
<section begin=3-PO /><section end=3-PO />
குழு 4
<section begin=Standings /><section end=Standings />
<section begin=4-1 /><section end=4-1 />
<section begin=4-2 /><section end=4-2 />
<section begin=4-3 /><section end=4-3 />
<section begin=4-4 /><section end=4-4 />
<section begin=4-5 /><section end=4-5 />
<section begin=4-6 /><section end=4-6 />
மிகைநிலை ஆட்டம்
<section begin=4-PO /><section end=4-PO />
கட்டம்
<section begin=Bracket /><section end=Bracket />
காலிறுதிகள்
<section begin=QF1 /><section end=QF1 />
<section begin=QF3 /><section end=QF3 />
<section begin=QF4 /><section end=QF4 />
அரையிறுதிகள்
<section begin=SF1 /><section end=SF1 />
<section begin=SF2 /><section end=SF2 />
மூன்றாம் இடம்
<section begin=TPP /><section end=TPP />
செயற்றிட்ட வரைவு
செயற்றிட்ட மேலாண்மை வரைவு (Project management plan) அல்லது செயற்றிட்ட வரைவு (Project plan) என்பது ஒரு செயற்திட்டம் எவ்வாறு நிறைவேற்றப்பட வேண்டும், கண்காணிக்கப்பட வேண்டும், கட்டுப்படுத்தப்பட வேண்டும் என்பதை தொகுத்துத் தரும் ஓர் ஆவணம் ஆகும். இந்த ஆவணத்திற்கு செயற்திட்ட முகாமையாளரே (மேலாளார்) பொறுப்பாவார். ஒரு செயற்திட்டத்தின் பல்வேறு கூறுகளை உள்ளடக்கி இந்த ஆவணம் அமையும்.
பிராஜெட் மானேஜுமன்ட் பாடி ஒஃப் நாலேஜ் என்ற ஆங்கிலப் புத்தகத்தின் படி, செயற்றிட்ட வரைவு என்பது:
செயற்றிட்ட நிறைவேற்றத்திற்கும், செயற்றிட்ட கட்டுப்பாட்டிற்குமான ஒரு முறைசார்ந்த அங்கீகரிக்கப்பட்ட ஆவணம் ஆகும்
குறிக்கோள்
செயற்திட்ட நிரலின் குறிக்கோள்கள் பின்வருகின்ற கேள்விகளை விவரிப்பதாய் இருத்தல் வேண்டும் :
பகுப்பு:செயற்திட்ட மேலாண்மை
அட்சய திருதியை
அட்சய திருதியை (அல்லது அக்ஷய தீஜ்) என அறியப்படுவது இந்து மற்றும் சமணர்களின் புனித நாள் ஆகும். அது தமிழ் மாதமான சித்திரையில் வளர்பிறையில் அமாவாசை நாளை அடுத்த மூன்றாம் நாளில் கொண்டாடப்படுவதாகும்.முதல் யுகமான கிருதயுகத்தில் பிரம்மனால் உலகம் தோற்றுவித்த நாள் அட்சய திருதியை ஆகும்.
இந்து மதத்தில் குறிப்பிடப்படும் காக்கும் கடவுளான திருமாலால் ஆளப்படுவதாகும். மேலும் இந்து புராணங்களில்  குறிப்பிடப்படும் முனிவரான பரசுராமரின் பிறந்த நாளாகவும் கொண்டாடப்படுகிறது, அவர் திருமாலின் பத்து அவதாரங்களில் ஒன்றாகவும் கருதப்படுகிறார். இந்து இதிகாசங்களின்படி, அட்சய திருதியை நாளில் திரேதா யுகம் தொடங்கியது, மேலும் பகீரதன் தவம் செய்து இந்தியாவின் மிகப் புனிதமான புண்ணிய நதியான கங்கை நதி சொர்க்கத்திலிருந்து பூமிக்கு வரவழைத்தது இந்நாளில்தான் எனக் கூறப்படுகிறது. சமணர்களை பொறுத்தவரை தீர்த்தங்கரர்களுள்  ஒருவராகிய ரிசபதேவரின் நினைவாக இந்நாள் அனுசரிக்கப்படுகிறது.
"அட்சயா" எனும் சொல் சமசுகிருதத்தில் எப்போதும் குறையாதது எனும் பொருளில் வழங்கப்படுகிறது. மேலும் இந்த நாள் நல்ல பலன்களையும் வெற்றியையும் தரும் என்று நம்பப்படுகிறது. குறிப்பாக மங்களகரமான நீண்டகால சொத்துக்களான தங்கம், வெள்ளி, அவற்றினால் செய்யப்பட்ட நகைகள், வைரம் மற்றும் இதர விலைமதிப்பற்ற கற்கள் மற்றும் வீடு-மனைகள் போன்றவற்றை வாங்க உகந்த நாளாகவும் கருதப்படுகிறது. மரபியல் வழிவந்தவர் அட்சய திருதியை நாளில் தொடங்கப்பட்ட எந்தவொரு முயற்சியும் தொடர்ச்சியாக வளர்ந்து நன்மையைக் கொடுக்கும் எனக் கூறுகின்றனர். ஆகையால் ஒரு வணிகத்தினைத் துவங்குவது, கட்டடம் கட்ட பூமி பூசையிடுவது போன்ற புதிய முயற்சிகளை அட்சய திருதியை நாளில் செய்ய பலர் விரும்புகின்றனர்.
சோதிட முக்கியத்துவம்
இந்து மதத்தின் நல்ல நேரம் (முகூர்த்தம்) பார்க்கும் சோதிடத்தின் படி மூன்று பௌர்ணமி நாட்கள் (திதிகள் ) மிக மங்களகரமானவையாகக் கருதப்படுகின்றன. இவை மூன்றரை திதிகள் என்றும் அழைக்கப்படுகின்றன. அவை: சித்திரை மாத வளர்பிறையின் முதல் திதி புது வருட துவக்கமாகவும், ஆவணி மாதத்தின் வளர்பிறையின் பத்தாம் திதி விஜய தசமியாகவும், வைகாசி மாதத்தின் வளர்பிறையின் மூன்றாம் திதி ’’அட்சய திருதியை யாகவும்’’ (பரசுராமர் ஜெயந்தி) கொண்டாடப்படுகிறது. கார்த்திகை மாதத்தின் வளர்பிறையின் முதல் திதி அரை திதியாகக் கணக்கில் கொண்டு இவை  "மூன்றரை (3 1/2) முழுத்தங்கள்" என்று அழைக்கப்படுகின்றன. முதல் மூன்று திதிகள் முழுமையான திதிகளாகவும் கடைசி திதி அரை திதியாகவும் கணக்கிடப்படுகின்றன. இவை மொத்தம் சேர்ந்து மூன்றரை முழுத்தத்தை வழங்குகின்றன. சோதிட சாத்திரத்தின்படி இந்நாளில் சூரியனும் சந்திரனும் சம அளவு உயரொளியுடன் விளங்கும் என நம்பப்படுகிறது.
அட்சய திருதியை நவன்ன பர்வம் எனவும் அழைக்கப்படுகிறது. அட்சய திருதியை ரோஹிணி நட்சத்திரத்துடன் வரும் நாள் மிக மங்களகரமானதாகக் கருதப்படுகிறது.
சமண மரபு
சமணத்தில், அட்சய திருதியை சமணத்தின் முதற் தீர்த்தங்கரரான ரிசபநாதர் தமது ஓராண்டு கடுந்துறவு வாழ்வை நிறைவுசெய்து தமது குவிந்த கைகளில் ஊற்றப்பட்ட கரும்புச் சாற்றைப் பருகிய நாளாகக் கருதப்படுகிறது. சில சமணர்கள் இவ்விழாவை வர்சி தப எனும் பெயரால் குறிப்பிடுகின்றனர். சமணர்கள் இந் நாளில் உண்ணாநோன்பு மற்றும் துறவு வழமைகளைக் கடைப்பிடிக்கின்றனர். குறிப்பாக பாலிதானா (குசராத்) போன்ற புனிதப் பயண இடங்களில் இது கடைப்பிடிக்கப்படுகிறது.
ஓராண்டு முழுவதும் ஒரு நாள் விட்டு ஒரு நாள் உண்ணா நோன்பு இருக்கும் வர்சி தப் எனப்படும் நோன்பைக் கடைப்பிடிப்போர், இந்த நாளில் பாரணை செய்து (கரும்புச் சாற்றை அருந்தி) தமது தபசை நிறைவு செய்கின்றனர்.
அட்சய திருதியையின் போது செய்ய வேண்டியவையும் செய்யக்கூடாதவையும்
வருடப்பிறப்பு திதியாக இருந்தால், ''மதிக்கத்தக்க செயல்"களான பாராயணம், தவம், கொடைகள்,சடங்கு ரீதியான முழுக்கு , தியாகங்கள், வேள்விசெய்தல் ஆகியன மிகவும்  நன்மையளிப்பதாகும். ஆனால் முப்புரிநூல் அணிதல், திருமணம், நோன்பு முடித்தல், வீடு கட்டுதல், புதுமனை புகுதல், கடும் உழைப்பு மற்றும் நடவு நடுதல் போன்ற செயல்களைத் தொடங்குவது/செய்வது சில சமூகங்களில் தடுக்கப்பட்டுள்ளது. அதே சமயம் பெரும்பாலானோர் உறவுகள், வாங்குதல் மற்றும் முடிவு செய்தவற்றை நிறைவேற்றுதல் போன்றவற்றைத் தொடங்குதல்/மீண்டும் தொடங்குதலுக்கு இதை மங்களகரமான நாளாகக் கருதுகின்றனர். சிலரைப் பொறுத்தவரை இது ஆன்மீக நடவடிக்கைகளுக்கே உகந்ததேயன்றி உலகாதாயச் செயல்களுக்கல்ல.
பணி உடைப்பு கால அட்டவணை
பணி உடைப்பு கால அட்டவணை என்பது ஒரு செயற்திட்டதின் செயற்பரப்புக்கு உட்பட்ட பணிகளை அவற்றை நிகழ்த்தக் கூடிய அடிப்படையில் உடைத்தல் அல்லது பிரித்தல் ஆகும். இது செயற்திட்ட மேலாண்மையில் ஒரு அடிப்படை ஆவணம் ஆகும். இதனைப் பயன்படுத்தியே காலம், செலவு, மாற்றங்கள் நிர்வாகிக்கப்படும்.
சான்றுகள்
பகுப்பு:செயற்திட்ட மேலாண்மை பகுப்பு:உற்பத்தியும், தயாரிப்பும்
அட்சய திருதியை
அட்சய திருதியையின் போது செய்ய வேண்டியவையும் செய்யக்கூடாதவையும்
இந்த நாளில் புதிய செயலைத் துவங்குவது அல்லது விலை மதிப்பற்றவைகளை வாங்குவது நன்மையையும் வெற்றியையும் சேர்க்கும் எனக் கருதப்படுகிறது. இந்த நாளில் பரிசுப் பொருட்கள் அளிப்பதன் மூலம் கிடைக்கும் மதமுறையிலான புண்ணியமானது பன்மடங்காகப் பெருகும் எனக் கருதப்படுகிறது. பலர் இந்த நாளில் புதிய தங்க நகைகளை வாங்குகின்றனர். இந்த நாளில் விற்பதற்காகப் பெரும்பாலான நகைக்கடைகள் "லட்சுமி உருவம் பொறிக்கப்பட்ட" தங்க நாணயங்கள், வைர நகைகள் மற்றும் தங்க அணிகலன்கள் உள்ளிட்ட பல கடவுளர்கள் மற்றும் பெண் கடவுளர்களின் படங்களைக் கொண்டுள்ள புதிய நகை மாதிரிகளை இருப்பில் வைக்கின்றனர்.
ஆலய வழிபாடு
சில குறிப்பிட்ட கோவில்கள் அட்சய திருதியை நாளன்று வழிபட சிறந்தவையாகக் கருதப்படுகின்றன.
புற இணைப்புகள்
பகுப்பு:இந்து சமய விழாக்கள் பகுப்பு:இந்தியப் பண்டிகைகள் பகுப்பு:சமண விழாக்கள்
ஆண்டனி வர்கீஸ்
ஆண்டனி வர்கீஸ் (Antony Varghese) இவர் மலையாளத் திரைப்படங்களில் தோன்றும் ஒரு இந்திய திரைப்பட நடிகராவார். இவர் அங்கமாலி டைரிஸ் என்ற படத்தின் மூலம் 2017ஆம் ஆண்டில் அறிமுகமானார். இவர் பிரபலமாக பெப்பே என்று அழைக்கப்படுகிறார்.
தனிப்பட்ட வாழ்க்கை
ஆன்டணி வர்கீஸ் இந்தியாவின் கேரளாவின் கொச்சியின் அங்கமாலியில் வர்கீஸ் மற்றும் அல்போன்சா ஆகியோருக்குப் பிறந்தார்.
தொழில்
லிஜோ ஜோஸ் பெல்லிசேரி இயக்கிய அங்கமாலி டைரி என்ற மலையாளத் திரைப்படத்தில் வின்சென்ட் பெப்பே என்ற முக்கிய கதாபாத்திரத்தை சித்தரித்து 2017ஆம் ஆண்டில் அறிமுகமானார். இந்த திரைப்படம் ஒரு மிகப்பெரிய வெற்றியாக இருந்தது. இது இவருக்கு புகழ் பெற்றுத் தந்தது. இவர் இப்போது பெப்பே என்ற திரைப் பெயரால் நன்கு அறியப்படுகிறார். இந்த கதாபாத்திரம் இவருக்கு தென்னிந்திய பிலிம்பேர் விருதுகள் உட்பட பல விருதுகளை பெற்றுத் தந்தது. இவரது இரண்டாவது படம் அறிமுக இயக்குநர் டினு பப்பச்சன் இயக்கிய சுவதந்திரியம் அர்த்தராத்திரியில் என்பதாகும். இது கோட்டயம் சார்ந்த த்ரில்லர் படமாகும். லிஜோ ஜோஸுடனான தனது இரண்டாவது படமான ஜல்லிக்கெட்டு என்றப் படத்தில் ஒப்பந்தமானார்
வெளி இணைப்புகள்
பகுப்பு:மலையாளத் திரைப்பட நடிகர்கள் பகுப்பு:வாழும் நபர்கள்
திருப்பாவை மூவாயிரப்படி
திருப்பாவை மூவாயிரப்படி என்னும் நூல் ஆண்டாள் திருப்பாவை நூலுக்கு எழுதப்பட்ட விரிவுரை. மணவாள மாமுனிகள் இதனை 13 ஆம் நூற்றாண்டில் எழுதினார். இந்த நூல் மணிப்பிரவாள நடையில் எழுதப்பட்டாலும் நல்ல தமிழ்நடை ஓட்டத்தையும் இதில் காணமுடிகிறது.
திருப்பாவை 16 ஆம் பாடல் "நாயகனாய் நின்ற நந்தகோபன் உடைய கோயில் காப்பானே. கொடி தோன்றும் தோரண வாயில் காப்பானே" என்று தொடங்குகிறது. இதற்கு இந்த நூலில் உள்ள வியாக்கினப் பகுதி.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:வைணவ நூல்கள்
சிட்ரிக் அமில சுழற்சி
thumb|right|500px|சிட்ரிக் அமில சுழற்சி ஒரு மீள்பார்வை
சிட்ரிக் அமில சுழற்சி (Citric acid cycle) என்பது காற்று வாழ் உயிரினங்கள் பயன்படுத்திக் கொள்ளும் தொடர்ச்சியான பல வேதிவினைகளின் சுழற்சித் தொகுப்பாகும். இச்சுழற்சி டிரைகார்பாக்சிலிக் அமிலச் சுழற்சி அல்லது கிரெப் சுழற்சி   என்ற பெயர்களாலும் அழைக்கப்படுகிறது. காற்று வாழ் உயிரினங்கள் தங்களிடம் சேமிக்கப்பட்டுள்ள ஆற்றலை அசிட்டைல் இணைநொதி மூலம் ஆக்சிசனேற்றம் செய்து செலவழிக்கின்றன. மேற்கூறப்பட்டுள்ள ஆற்றலானது கார்போவைதரேட்டுகள், கொழுப்புகள் மற்றும் புரதம்|புரதங்களை]] கார்பனீராக்சைடு மற்றும் அடினோசின் டிரைபாசுப்பேட்டு வடிவில் வேதி ஆற்றலாக மாற்றப்பட்டு காற்று வாழ் உயிரினங்களின் உடலில் சேமித்து வைக்கப்படுகிறது. இச்சுழற்சியானது கூடுதலாக சில அமினோ அமிலங்கள் தயாரிப்பதற்கும், நிக்கோட்டினமைடு அடினைன் டைநியூளியோடைடு போன்ற ஒடுக்கும் முகவர்களை தயாரிக்கவும் உதவும் முன்னோடிச் செயல்முறையாக இச்சுழற்சி பயன்படுகிறது. எண்ணற்ற உயிர் வேதியியல் செயல்முறைகளுக்கு இவை பெரிதும் பயன்படுகின்றன. சிட்ரிக் அமில சுழற்சியானது செல்லுலார் வளர்சிதை மாற்றத்தின் ஆரம்பகால வழிமுறைகளில் ஒன்றாகும் எனவும், அது உயிரற்றவைகளிலுருந்து இயல்பாகத் தோன்றியிருக்கலாம் எனவும் பல உயிர்வேதியியல் பாதைகளுக்கான இதன் மைய முக்கியத்துவம் பரிந்துரைக்கிறது.
சிட்ரிக் அமில சுழற்சி என்ற வளர்சிதைமாற்ற பாதையின் பெயர் சிட்ரிக் அமிலத்திலிருந்து பெறப்பட்டதாகும். சிட்ரிக் அமிலம் என்பது டிரைகார்பாக்சிலிக் அமிலத்தின் ஒரு வகையாகும். சிட்ரிக் அமிலம் பெரும்பாலும் உயிரியல் pH இல் மேலாதிக்கம் செய்கின்ற அயனியாக்க வடிவமான சிட்ரேட்டு என்று அழைக்கப்படுகிறது. முதலில் இச்சிட்ரேட்டு பயன்படுத்தப்பட்டு மீண்டும் பல்வேறு வினைகள் மூலமாக மறு உற்பத்தியாகி  சுழற்சியை நிறைவு செய்கிறது. சிட்ரிக் அமில சுழற்சியானது அசிட்டேட்டை அசிட்டைல் இணை நொதி மற்றும் தண்ணீர் வடிவில் பயன்படுத்திக் கொள்கிறது. NAD+ அயனியை NADH ஆக ஒடுக்கமடையச் செய்து கார்பனீராக்சைடை உற்பத்தி செய்கிறது. கார்பனீராக்சைடு இங்கு ஒரு கழிவு உடன்விளைபொருளாகும். சிட்ரிக் அமில சுழற்சியில் விளையும் NADH ஆக்சிசனேற்ற பாசுப்போரைலேற்ற வினை பாதைக்கு ஊட்டமளிக்கிறது. நெருக்கமான இணைப்பைக் கொண்ட இவ்விரு பாதைகளின் நிகர விளைவு என்னவெனில் சத்துகள் யாவும் ஆக்சிசனேற்றமடைந்து ஏடிபி என்ற பயன்படத்தக்க வேதி ஆற்றலாக உருவாகிறது என்பது மட்டுமேயாகும்.
யுகேரியோட்டு செல்களில் இந்த சிட்ரிக் அமில சுழற்சியானது மைட்டோகாண்டரியாவின் சிறுமணிகளில் தோன்றுகிறது. மைட்டோகாண்டரியாக்கள் இல்லாத பாக்டிரியா போன்ற புரோகேரியோட்டிக் செல்களில் சிட்ரிக் அமில சுழற்சி வினைகள் சைட்டோசோலில் புரோட்டான் மாறிலியுடன் நடைபெறுகிறது. ஏடிபி உற்பத்தியானது மைட்ரோகாண்டரியாவின் உட்புற சவ்வுக்குள் நிகழ்வதற்குப் பதிலாக வெளிப்புறத்தில் நிகழ்வதற்கு இச்சுழற்சி உதவுகிறது.
கண்டுபிடிப்பு
சிட்ரிக் அமில சுழற்சியின் பல கூறுகளும் வினைகளும் 1930 களில் ஆல்பர்ட் சிசென்ட்-கையோர்கை அவர்களின் ஆராய்ச்சி மூலம் நிறுவப்பட்டன. கையோர்கை 1937 இல் உடலியல் அல்லது மருத்துவத்திற்கான நோபல் பரிசை பெற்றார். குறிப்பாக சிட்ரிக் அமில சுழற்சியின் முக்கியக் கூறான பியூமரிக் அமிலம் தொடர்பான ஆய்வுகளை இவர் மேற்கொண்டார். இறுதியாக 1937 ஆம் ஆண்டில் சீபில்டு பல்கலைக்கழகத்தில் இருந்தபோது ஆன்சு அடோல்பு கிரெப்சு மற்றும் வில்லியம் ஆர்த்தர் ஆகியோர் சிட்ரிக் அமில சுழற்சியை  அடையாளம் கண்டு அறிவித்தனர். இதற்காக கிரெப்சிற்கு 1953 ஆம் ஆண்டு நோபல் பரிசு அளிக்கப்பட்டது. இதன் காரணத்தால்தான் சிட்ரிக் அமில சுழற்சி கிரெப் சுழற்சி என்ற பெயராலும் அழைக்கப்படுகிறது.
பரிணாம வளர்ச்சி
சிட்ரிக் அமில சுழற்சியின் கூறுகள் காற்று தேவைப்படாத பாக்டீரியாக்களிலிருந்து பெறப்பட்டவை ஆகும். பரிணாம வளர்ச்சியில் சிட்ரிக் அமில சுழற்சி ஒருமுறைக்கு மேல் தோன்றியிருக்கக் கூடும். கோட்பாட்டு ரீதியாக சிட்ரிக் அமில சுழற்சிக்கு எதிராக பல மாற்றுகள் உள்ளன. இருப்பினும் இச்சுழற்சி அதிக செயல்திரனுடன் தோன்றுகிறது. ஒருவேளை இச்சுழற்சிக்கு மாற்றாகக் கருதப்படும் பிற வினைகள் தனித்தனியாக தோன்றினாலும் இறுதியாக அவை இச்சுழற்சியில் வந்தே ஒருங்கிணைகின்றன.
மீள்பார்வை
கார்போவைதரேட்டு, கொழுப்பு மற்றும் புரத வளர்சிதை மாற்றத்தை இணைக்கும் ஒரு முக்கிய வளர்சிதை மாற்றப் பாதையாக சிட்ரிக் அமில சுழற்சி கருதப்படுகிறது. இச்சுழற்சியின் வினைகள் அனைத்தையும் எட்டு நொதிகள் அசிட்டைல் இணை நொதி வடிவில் அசிட்டேட்டை முழுமையாக கார்பனீராக்சைடாகவும் தண்ணீராகவும் ஆக்சிசனேற்றம் செய்கின்றன. சர்க்கரை, கொழுப்பு, புரதம் ஆகியவற்றின் சிதைவு மூலம் இரண்டு கார்பன் விளைபொருளாக அசிடைல்- இணைநொதி உற்பத்தியாகி  சிட்ரிக் அமில சுழற்சியில் நுழைகிறது. நிக்கோட்டினமைடு அடினைன் டைநியூக்ளியோடைடை (NAD+) இச்சுழற்சியின் வேதி வினைகள் மூன்று சமமதிப்புள்ள ஒடுக்க NAD+ (NADH) ஆகவும், ஒரு பகுதி பிளாவின் அடினைன் டைநியூக்ளியோடைடை ஒருசமபகுதி FADH2 ஆகவும், குவானோசின் டைபாசுப்பேட்டு, கனிம பாசுப்பேட்டு ஒவ்வொன்றையும் ஒரு சமபகுதி குவானோசின் டிரைபாசுப்பேட்டு ஆகவும் மாற்றுகின்றன. சிட்ரிக் அமில சுழற்சியில் உருவாகும் NADH மற்றும் FADH2 இரண்டும் ஆக்சிசனேற்ற பாசுப்போரைலேற்ற பாதையில் மீண்டும் ஆற்றல் அதிகமான அடினோசின் டிரை பாசுபேட்டு உற்பத்தியில் பயன்படுகின்றன.
விளைபொருட்கள்
முதல் சுழற்சியில் விளையும் பொருள்கள்: ஒரு GTP (அல்லது ATP), மூன்று NADH, ஒரு QH2, இரண்டு CO2.
ஒரு குளுகோஸ் மூலக்கூற்றிலிருந்து, இரண்டு அசெடைல் - துணைநொதி A உருவாவதால், ஒரு குளுகோஸ் மூலக்கூற்றிற்கு, இரு சிட்ரிக் அமில சுழற்சிகள் தேவைபடுகிறது. எனவே, இரு சுழற்சிகளில் விளையும் பொருள்கள்: இரண்டு GTP, ஆறு NADH, இரண்டு QH2 மற்றும் நான்கு CO2.
H2PO4- அயனியை Pi யும் ADP மற்றும் GDP, ADP2- மற்றும் GDP2- அயனிகளையும், ATP மற்றும் GTP, ATP3- மற்றும் GTP3- அயனிகளையும் முறையேக் குறிப்பிடும்பொழுது மேற்கண்ட வினைகள் சமன் செய்யப்படுகிறது.
ரங்கா சுகோனி
பகுப்பு:இந்தியத் துடுப்பாட்டக்காரர்கள் பகுப்பு:1918 பிறப்புகள் பகுப்பு:1993 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
தர்மசாத்திரங்கள்
தர்மசாத்திரங்கள் வடமொழி இந்து இலக்கியங்களில் தர்மம் பற்றி பேசுகின்றன. வேதங்களில் தர்மத்தின் மூலமாய் அமைந்த சுருதிகளை அடிப்படையாகக் கொண்டு சமயக் கடமை, தத்துவங்களைப் பற்றிப் பேசுவதற்கு எழுந்தவையே தர்மசாத்திரங்கள் இவை மனித வாழ்வுக்குரிய நீதி நியாயங்களை விதிகளாக விளக்கும் நூல் என்றும் பொருள்கொள்ளப்படுகின்றன.
இவற்றின் தோற்றம் பற்றிய காலவரையரையில் தெளிவான குறிப்புக்கள் இல்லாதபோதிலும், குப்தர் காலத்திலேயே அதிகமானவை தோன்றின.
தர்மசாத்திரங்களுள் குறிப்பிடத்தக்கவை:
இவை எழுதியவர்களின் பெயர்களாலேயே வழங்கப்பெறுகின்றன.
இவை பிரதானமாக மூன்று பகுதிகளாகப் பிரிக்கப்பட்டுள்ளன.
வெளி இணைப்புகள்
பகுப்பு:சமசுகிருத நூல்கள் பகுப்பு:இந்து சமய நூல்கள் இந்து தர்மசாத்திரங்கள்
தமிழ்நூல்களின் பட்டியல் (யேர்மன் நூல்)
இந்த நூலின் பிரதி ஒன்று பிரித்தானியா அருங்காட்சியகத்தின் சுவடிகள் திணைக்களத்தில் உள்ளது.
இந்த நூலில் மலபார் என்று குறிப்பிடுவது தமிழை அல்லது தமிழ் பேசும் மக்களை ஆகும். தமிழ் Tamul என்றும் குறுக்கப்பட்டுள்ளது.
இந்த நூல் 1967 ஆம் ஆண்டு ஆங்கிலத்துக்கு மொழிபெயர்க்கப்பட்டு வெளியிடப்பட்டது.
வெளி இணைப்புகள்
பகுப்பு:தமிழ் நூற்பட்டியல்கள் பகுப்பு:இடாய்ச்சு நூல்கள்
அன்பாலயா பிலிம்ஸ்
அன்பாலயா பிலிம்ஸ் (Anbalaya Films) என்பது கே. பிரபாகரன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இந்த நிறுவனம் 1990 களில் தமிழ் திரையுலகில் ஒரு முன்னணி தயாரிப்பு நிறுவனமாக இருந்தது, ஆனால் திரைப்படத் துறை எண்ணியல் திரைப்பட தயாரிப்பிற்கு மாறியதைத் தொடர்ந்து நிறுவனம் ஆட்டம் கண்டது.
வரலாறு
நிறுவனத்தை கே. பிரபாகரன் வழிநடத்துகிறார், பின்னர் அவர் அன்பாலயா பிரபாகரன் என்ற திரைப் பெயரைத் தழுவினார். 1990 களில், இந்த நிறுவனமானது புதிய இயக்குனர்களைக் கொண்டு குறைந்த செலவிலான தமிழ் திரைப்படங்களை தயாரிப்பதற்கான சிறப்பான நிபுணத்துவத்தைப் பெற்றது. இந்த நிறுவனம் அறிமுகப்படுத்திய சில இயக்குனர்களில் அகதியன், பிரபு சாலமன் ஆகியோர் அடங்குவர். படத் தயாரிப்பு மட்டுமல்லாமல், பிரபாகரன் தனது தயாரிப்புகளில் வரும் படங்களில் பெரும்பாலும் எதிர்மறை வேடங்களில் நடித்தார்.
2000 களின் முற்பகுதியில், தன் நிறுவனத்தின் தயாரிப்பில் ஒரு படத்தில் நடிக்க அர்ஜுனுடன் பிரபாகரன் ஒப்பந்தம் செய்துகொண்டார். இருவரும் ஆரம்பத்தில் சாஜி கைலாஸ் இயக்கும் சாணக்யா என்ற படத்திற்காக அணிசேர திட்டமிட்டனர். ஆனால் பின்னர் அந்த படத்தை கைவிட்டு, அர்ஜுன் இயக்கி நடித்த பரசுராம் (2003) என்ற படத்தை தயாரித்தார்.
வில்பிரட் ரெபிம்பஸ்
வில்பிரட் ஜெரால்ட் ('வில்ஃபி') ரெபிம்பஸ் ( 2 ஏப்ரல் 1942 - 9 மார்ச் 2010) ஒரு மங்களூரிய பாடகர், பாடலாசிரியர், மற்றும் நாடக ஆசிரியர் ஆவார். கொங்கனின் குக்கூ ( பாடல் பறவை ) என்று பொருள்படும் கொங்கன் கோகுல் என்று அவர் மறுபெயரிட்டு அழைக்கப்படுகிறார். அவர் மறைந்த லேண்டலின் ரெபிம்பஸ் மற்றும் மறைந்த மாக்டலின் மென்டோன்கா ஆகியோரின் பெருமைமிக்க மகன் ஆவார்.
ஆரம்பகால வாழ்க்கை மற்றும் குடும்பம்
மங்களூர் கத்தோலிக்கக் குடும்பத்தைச் சேர்ந்த வில்பி, 1942 ஆம் ஆண்டு ஏப்ரல் 2 ஆம் தேதி மங்களூரில் லேண்டலைன் ரெபிம்பஸ் மற்றும் மாக்டலின் மென்டோன்கா ஆகியோருக்கு மகனாகப் பிறந்தார். இவரது தந்தை கேரளாவில் உள்ள கன்ஹங்காட்டை சேர்ந்தவர், தாய் கோவாவை சேர்ந்தவர். கிறிஸ்தவ குடும்பத்தில் பிறந்ததால், இயல்பாகவே இசையிலும் பாடுவதிலும் சிறுவயதிலேயே பயிற்றுவிக்கப்பட்டார்.
வில்பி தனது ஆரம்ப மற்றும் உயர்நிலைப் பள்ளிக் கல்வியை மங்களூரில் உள்ள மிலாகிரெஸ் உயர்நிலைப் பள்ளியில் படித்தார். பின்னர், அவர் செயின்ட் ஜோசப் நாடக சங்கத்தில் பயிற்சியாளராக சேருவதற்கு முன்பு மெக்கானிக்கல் படிப்பைப் படித்தார்.
அன்பாலயா பிலிம்ஸ்
வரலாறு
படத்தயாரிப்பில் நிறுவனம் மந்தமானதைத் தொடர்ந்து, பிரபாகரன் நடிகராக பணியாற்றத் தொடங்கினார் மற்றும் சிறிய துணை வேடங்களில் தோன்றினார். அவர் தமிழ் திரைப்பட தயாரிப்பாளர்கள் சங்கத்தில் தீவிரமாக ஈடுபட்டார்.
வில்பிரட் ரெபிம்பஸ்
இசைத்திறமையின் தொடக்கம்
அவர் தனது மாணவப் பருவத்திலிருந்தே ஒரு திறமையான பாடகராக இருந்தார்,பல்வேறு ஆன்மீக மற்றும் பொதுவான பாடல் நிகழ்வுகளில் அவர்  ஏராளமான பரிசுகளை வென்றுள்ளார். .
1956 ஆம் ஆண்டு, அவர் தனது 14 வயதிலேயேகொங்கனி பாடல்களை இயற்றி பாடினார். மற்றும் அவரது முதல் நாடகமான பணத்தின் உலகம் (Poixeancho Sonvsar) என்பதை 15 வயதிலேயே எழுதி அதை செயின்ட் ஜோசப் நாடக சங்கத்தின் மூலம் அரங்கேற்றினார்.
அன்பாலயா பிலிம்ஸ்
வெளி இணைப்புகள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
வில்பிரட் ரெபிம்பஸ்
மற்ற நடவடிக்கைகள்
வில்பி தனது பள்ளி நாட்களில் பாடுவதை போலவே, ஒரு சிறந்த, கபடி விளையாட்டு  வீரராகவும் இருந்தார்.
இசை வெளியீட்டில் புதுமை
நவீன கொங்கனி இசையை தனது தனித்துவமான இசையமைப்பாலும், பாடும் பாணியாலும் புதிய உயரத்திற்கு எடுத்துச் சென்ற பெருமைக்குரியவர். தாயின் அன்பு, தந்தையின் பதற்றம், இளமையின் காதல், குழந்தைகளின் உல்லாசம், திருமணம் போன்ற பல சந்தர்ப்பங்களுக்கும் சூழ்நிலைகளுக்கும் பாடல்களை எழுதினார். சுமார் நான்கு தசாப்தங்கள் நீடித்த ஒரு வாழ்க்கையில், வில்ஃபி ஆயிரக்கணக்கான பாடல்களை எழுதினார் மற்றும் மொத்தம் 248 வில்ஃபி நைட்ஸ்களை அரங்கேற்றினார்.
அவர் சுமார் நாற்பது இசைத்தொகுப்புகள், ஆறு பக்தி இசைத்தொகுப்புகள் மற்றும் ஒரு இசைக்கருவிகளின் இசைத்தொகுப்பையும் வெளியிட்டுள்ளார்.
அவரது கவிதைப் படைப்புகளில் விஞ்சனர் போடம் (ஒன்பது தொகுதிகள்), கோகுல் கைதா (இரண்டு தொகுதிகள்), மற்றும் ஆடியோ கேசட்டுகள் மற்றும் இசைத்தொகுப்புகள் (மொத்தம் 47) ஆகியவை அடங்கும். இவை போக நாடகங்களையும் எழுதி இயக்கியுள்ளார்.
2002 இல் அவரது 60வது பிறந்தநாளில், வில்பி ரெபிம்பஸ் எழுதிய பாடல்களின் மூன்றாவது பதிப்பான கோகுல் கௌதா (தி கோயல் சிங்ஸ்) மறுபடியும் வெளியிட திட்டமிடப்பட்டது, மேலும் ரெபிம்பஸுக்கு ஒரு முழு இதழை அர்ப்பணித்த பாய்ன்னாரியின் சிறப்புப் பதிப்பும் வெளியிடப்பட்டது. மேலும் 1971 இல் தனது முதல் இசை நிகழ்ச்சியை நிகழ்த்தினார் அவரது நூறாவது நிகழ்ச்சி 1989 ம் ஆண்டு நடைபெற்றது ஆனால் அவரது இருநூறாவது நிகழ்ச்சி 1999 ம் ஆண்டில் நிகழ்ந்தது. 2002 ஆம் ஆண்டு நிலவரப்படி, பல்வேறு கொங்கனி திரைப்படங்களுக்கு இசை மற்றும் பாடல்களை இயற்றியதைத் தவிர, கிட்டத்தட்ட 2500 பாடல்களை எழுதியவர், 33 ஒலியிசை தட்டுகள் மற்றும் ஆறு பக்திப் பாடல்களை தயாரித்தவர் என்ற பல பெறுமைக்கு சொந்தக்காரர். மேலும் அவர் ஒன்பது நாடகங்களை எழுதினார், அவற்றில் சில அகில இந்திய வானொலியின் மங்களூர் நிலையத்தில் ஒலிபரப்பப்பட்டன.
கொங்கன் கோகுல் தலைப்பு
26 செப்டம்பர் 1971 அன்று மறைந்த மங்களூர் பிஷப் பாசில் டிசோசாவால் அவருக்கு கொங்கனின் குக்கூ (பாடல் பறவை) என்று பொருள்படும் கொங்கன் கோகுல் என்ற பட்டம் வழங்கப்பட்டது
விருதுகளும் பாராட்டுகளும்
முன்னாள் கர்நாடக முதலமைச்சரும், முன்னாள் மத்திய அமைச்சருமான வீரப்ப மொய்லி ரெபிம்பஸை "அவரது திறமை ஒப்பிடமுடியாதது; அவரது மரபு இணையற்றது. ரெபிம்பஸ் சந்தேகத்திற்கு இடமின்றி ஒரு சகாப்தத்தை உருவாக்குபவர்." என்று புகழ்ந்துள்ளார்.
2013 ஆம் ஆண்டு உட்பட அவரது பெயரில் பாட்டு போட்டி நடத்தப்பட்டுள்ளது.
ஆய்வறிக்கை
வில்ஃபி ரெபிம்பஸின் படைப்புகள் மூலம் கொங்கனி இசை மற்றும் கலாச்சாரத்தை பிரதிநிதித்துவப்படுத்துவது குறித்து பெங்களூரு, கிறிஸ்ட் பல்கலைக்கழகத்தின் ஆண்டனி மவ்ரல் லோபோ, ஜூலை 2019 இல் ஒரு ஆய்வறிக்கையை எழுதியுள்ளார். அதில், "கொங்கனி சாகித்ய அகாடமி நடத்திய ஆய்வின்படி, மங்களூரில் கொங்கனியின் 42 பேச்சுவழக்குகள் உள்ளன, அங்கு மக்கள் ஒரே மொழியை சில வெவ்வேறு சொற்களைப் பயன்படுத்தி பேசுகிறார்கள்" என்று வாதிடுகிறார்.
மீனா கிரேசியா ரெபிம்பஸ்
வில்பி 25 ஜனவரி 1970 இல் பிரபல பாடகியான மீனா கிரேசியா ரெபிம்பஸை மணந்தார். 1984 ஆம் ஆண்டு ஆகஸ்ட் 12 ஆம் தேதி பெனார் புரொடக்ஷன்ஸ் மூலம் மீனா கிரேசியாவின் இனிமையான குரலுக்காக மற்றொரு பிரபலமான பாடும் பறவையின் பெயரால் கொங்கன் கோகுல் என்பதை போல இவருக்கு கொங்கன் மைனா என்ற பட்டம் வழங்கப்பட்டது.
மீனா கிரேசியஸ் ரெபிம்பஸ், வில்ஃபியின் ஆல்பங்களில் சில பாடல்களை இயற்றி பாடியுள்ளார், மேலும் நச் தோ கா வேதா, ஆஷா மற்றும் குஹு குஹூ போன்ற பாடல்கள் வில்பியின் மரணத்திற்குப் பிறகு அவருக்கு அஞ்சலி செலுத்தும் விதமாக இருந்தது.
குடும்ப வாழ்க்கை
வில்பி மற்றும் மீனா இருவருக்கும் இரண்டு குழந்தைகள் உள்ளனர், மூத்தவர் வீணா ரெபிம்பஸ் பைஸ் மற்றும் இளையவர் விஸ்வாஸ் ரெபிம்பஸ். அவர்களும் பல்வேறு பாடல்களை பாடி இசையமைத்து, தந்தையின் வழியை பின்பற்றுகிறார்கள்., மேலும் 2011 தும் மக ஹவ் துகா ஆல்பத்தை வெளியிட்டதன் மூலம் தங்கள் தந்தையின் பாரம்பரியத்தைத் தொடர்ந்தனர்.
13 ஜூன் 2010 அன்று, பிஷப் டாக்டர். அலோசியஸ் பால் டிசோசா, மங்களூருவில் உள்ள முக்கிய மிலாகிரெஸ் தேவாலயத்தில் நடைபெற்ற ஆராதனையின் போது, கொங்கன் கோகுல் வில்பி ரெபிம்பஸுக்கு, போப் பெனடிக்ட் XVI அவர்களால் வழங்கப்பட்ட திருச்சபை சார்பு (Pro Ecclesia Et Pontifice) என்ற பட்டத்தை அவரது மரணத்திற்குப் பின் வழங்கினார். வில்ஃபிக்கு கத்தோலிக்க தேவாலயத்தின் மீதான அன்பு மற்றும் உலகளவில் கொங்கனி சமூகத்திற்கு அவர் ஆற்றிய அசாதாரணமான இசைப் பங்களிப்புகளுக்காக இந்த சிறப்பு மரியாதை வழங்கப்பட்டுள்ளது. பிஷப் அந்த பட்டத்தை அவரது மனைவியான மீனா ரெபிம்பஸிடம் ஒப்படைத்தார்.
நோய் மற்றும் இறப்பு
வில்ஃபி நுரையீரல் புற்றுநோயால் பாதிக்கப்பட்டு, செப்டம்பர் 2009 இல் அறுவை சிகிச்சைக்கு உட்படுத்தப்பட்டார்
அவர் 9 மார்ச் 2010 அன்று நுரையீரல் புற்றுநோயின் சிக்கல்களால் இறந்தார் 67 வயதில் அவர் இறந்த பிறகு, அவரது உடல் மார்ச் 11, 2010 அன்று மங்களூருவில் உள்ள ஜெப்புவில் உள்ள செயின்ட் ஜோசப் செமினரி தேவாலயத்தில் பொதுமக்களின் பார்வைக்காக வைக்கப்பட்டது அவர் ஜெப்பு கல்லறையில் அடக்கம் செய்யப்பட்டார். அவருக்கு மனைவி மீனா, மகள் வீணா, மருமகன் ஆர்தர், மகன், விஸ்வாஸ், மருமகள் சார்லின், பேரக்குழந்தைகள் அர்வின், அண்ணா ஆகியோர் உள்ளனர்.
மேற்கோள்கள்
பகுப்பு:2010 இறப்புகள் பகுப்பு:1942 பிறப்புகள் பகுப்பு:மங்களூர் பகுப்பு:கொங்கணி மொழி பகுப்பு:பாடகர்கள்-பாடலாசிரியர்கள்
அபுபக்கர் பசீர்
அவர் மத்திய ஜாவாவின் நக்ருகியில் அல்-முக்மின் இஸ்லாமிய உறைவிடப் பள்ளியை நடத்தி வந்தார், அவர் 1972 இல் அப்துல்லா சுங்கருடன் இணைந்து இதை நிறுவினார். ஷரியா சட்டத்தை அமல்படுத்த வலியுறுத்துவது உட்பட பல்வேறு நடவடிக்கைகளின் விளைவாக அதிபர் சுகார்தோவின் மதச்சார்பற்ற புதிய ஒழுங்கு நிர்வாகத்தின் போது அவர் 17 ஆண்டுகள் மலேசியாவிலிருந்து நாடுகடத்தப்பட்டார்.